खौरांगिरिनि सिगाङाव 11 नं बावखुंग्रि बियाबनि इउ पि पि एल दोलोनि बिजाथि प्रतिभा ब्रह्मआ फोरमायोदि बि टि सि ओनसोलाव रायजो-राजाफोरा मोनसे राजखान्थियारी सोलायनाय लुबैबाय। हारि, धोरोम सायख’वाजासे खौसेयै समान मोन्थाय मोननांगौनि थाखाय रायजो-राजाफोरा लोब-लोब ओंखारबोदों आरो बाउखुंग्रि बियाबाव बिथांनि देरहागोनआ रोखा जाबाय होन्नानै ब्रह्मआ बुङो। मखबावनाय जायोदि इउ पि पि एल राजखान्थि दोलोनि बिसाइख’थि फोसावदिंनाय मेलआव 8 नं दतमा बि टि सि बियाबनि बारग’ एम सि एल ए जतिन्द्र ब्रह्म, राज्य सभानि बारग’ एम पि उर्खाव गोरा ब्रह्म, कक्राझार जिल्ला आफाद इउ पि पि एल दोलोनि दैदेनगिरिफोरजों लोगोसे ओन्सोलनि गोबां रायजो-राजाफोरा बाहागो लायो।